533

Η τρέχουσα σελίδα αφορά το έτος 533 κατά το Γρηγοριανό ημερολόγιο

Γεγονότα 
2 Ιανουαρίου - Ο Μερκούριος γίνεται ο Πάπας Ιωάννης Β΄, ο πρώτος Πάπας που υιοθετεί νέο όνομα με την ενθρόνισή του.
Εξέγερση κατά των Βανδάλων στη Σαρδηνία. Ο Γελίμερ αποστέλλει στη Σαρδηνία το μεγαλύτερο μέρος του στόλου των Βανδάλων.  
Ο αυτοκράτορας Ιουστινιανός Α´ συγκαλεί πολεμικό συμβούλιο στην Κωνσταντινούπολη. Οι σύμβουλοί του λαμβάνουν στάση κατά της εκστρατείας στη Βόρεια Αφρική, κυρίως λόγω της μεγάλης γραμμής ανεφοδιασμού και του τεράστιου κόστους. Ο Ιουστινιανός διορίζει τον Βελισάριο ως διοικητή του βυζαντινού στρατού.
21 Ιουνίου - Βυζαντινός εκστρατευτικός στόλος με επικεφαλής τον Βελισάριο σαλπάρει από την Κωνσταντινούπολη για να επιτεθεί εναντίον των Βανδάλων στην Αφρική, μέσω της Ελλάδας και της Σικελίας. 
Αύγουστος - Ο Βελισάριος φτάνει στη Σικελία, την οποία χρησιμοποιεί ως ενδιάμεσο σταθμό με την άδεια της βασίλισσας των Οστρογότθων, Αμαλασούνθας, κόρης του Θεοδώριχου. Οι Οστρογότθοι τον βοηθούν με προμήθειες και ο στόλος είναι έτοιμος για την τελική επίθεση. 
13 Σεπτεμβρίου - Ο Βυζαντινός στρατηγός Βελισάριος νικά τον Γελίμερ και τους Βανδάλους στη μάχη του Δέκιμον, κοντά στην Καρχηδόνα στη Βόρεια Αφρική. 
15 Δεκεμβρίου - Ο Βυζαντινός στρατηγός Βελισάριος νικά στο Τρικάμαρον τους Βανδάλους του βασιλιά Γελίμερ.
Βυζαντινές δυνάμεις από την Κυρηναϊκή καταλαμβάνουν τη Λέπτις Μάγκνα και την Τρίπολη.
Ο Θευδεβέρτος Α΄ διαδέχεται τον πατέρα του, Θευδέριχο Α΄, και γίνεται βασιλιάς της Αυστρασίας.

Γεννήσεις

Θάνατοι 

Έτη